stanford-oval/wikipedia huggingface dataset:
Blackburn Olympic FC

Blackburn Olympic FC oli jalkapalloseura Blackburnin kaupungista. Seura perustettiin 1877 ja seuran toiminta loppui 1889. Seura voitti FA Cupin kertaalleen 1883, kun se kaatoi cupin loppuottelussa Old Etoniansin jatkoajan jälkeen maalein 2–1.
Bill Hickman

William "Bill" Hickman (25. tammikuuta 1921 – 24. helmikuuta 1986) oli yhdysvaltalainen stunt-ajaja ja sivuosanäyttelijä. Hickman oli pääroolissa toteuttajana ja näyttelijänä useassa ylistetyssä takaa-ajokohtauksessa, kuten Philip D'Antonin tuottamissa action-klassikoissa Bullittissa (1968), Kovaotteisissa miehissä (1971) ja elokuvassa The Seven-Ups (1973).
Bill Hickman oli James Deanin hyvä ystävä ja rallivalmentaja ja ajoi tämän omistamaa trailerinvetoautoa kohtalokkaana päivänä 30. syyskuuta 1955, jolloin Dean joutui kuolonkolariinsa Cholamessa, Kaliforniassa, matkalla Salinasin kilpa-ajoihin.
Bill Hickman kuoli syöpään 65-vuotiaana 1986.
Aiheesta muualla

Bill Hickman Internet Movie Databasessa. (englanniksi)
Baptism

| Baptism |
| --- | --- |

 Baptism esiintymässä Hellässä, 8. elokuuta 2008.
Tiedot
Toiminnassa:  1998–
Tyylilaji:  black metal
Kotipaikka:  Tampere, Suomi
Laulukieli:  englanti, suomi
Jäsenet:  Kommander Lord Sargofagian  
Entiset jäsenet:  SDS   Demonium   Slaughterer   Molestor Kadotus  
Levy-yhtiö:  Northern Heritage  
Baptism on suomalainen black metal -yhtye, joka on perustettu vuonna 1998 Ylöjärvellä ja myöhemmin siirtynyt Kuopion kautta Tampereelle. Yhtyeeseen kuuluu yksi vakituinen jäsen, Kommander Lord Sargofagian. Yhtyeen nimi tarkoittaa suomeksi kastetta.
Historia

Kommander Lord Sargofagian ja rumpali Demonium perustivat Baptismin Ylöjärvellä vuonna 1998 . Kesällä 1998 nauhoitettiin ensimmäinen demo, joka oli nimeltään Satanic Rituals. Se sai vain pienen levityksen omakustannuksen takia. Myöhemmin samana vuonna yhtye jäädytettiin, koska jäsenillä oli muita projekteja hoidettavinaan. Lähes kaksi vuotta sen jälkeen yhtye aloitti toisen demon, nimeltään Sons of Ruin & Terror, työstämisen. Levy-yhtiö Warmoon Records julkaisi sen myöhemmin 111:een kappaleeseen rajoitettuna. Sons of Ruin & Terror sai huomiota osakseen ja potkaisi kehitystyötä eteenpäin. Se myös myöhemmin johti levytyssopimukseen Northern Heritagen kanssa.
Slaughterer liittyi yhtyeeseen soittamaan bassoa Molestor Kadotuksen tilalle syksyllä vuonna 2001. Debyyttialbumi, The Beherial Midnight, nauhoitettiin Helmikuussa 2002 Boneyard Studiolla Lappeenrannassa. Levy julkaistiin 1000 kappaleen painoksena 12. kesäkuuta ja sen LP-versio 500 kappaleen painoksena. The Beherial Midnight julkaistiin myös uudelleen vuonna 2005, tällöin vain C-kasetteina ja uudelleenjulkaisu oli rajattu vain 150:een painokseen. Valikoima kasvoi myöhemmin CD/LP:llä nimeltään Wisdom and Hate, jonka Northern Heritage julkaisi. Albumi oli rajattu mini-CD-version 666:een painokseen ja LP-levyn 300:een painokseen. Kappale Eliterian Legion sisältyi vain LP-version kappalelistaan.
1. elokuuta 2004 tuli ulos seuraava EP, Black Ceremony, joka sisälsi 2 kappaletta ja oli rajoitettu vain 400:n 7 tuuman vinyylilevyyn. Breath of Pestilence julkaisi A Journey
Through Death's Chambers -bonuskappaleen sisältäneen C-kasetti-version, joka rajattiin vain 150:een painokseen, albumista vuonna 2005.
26. huhtikuuta 2005 Baptism alkoi työstää seuraavaa kokopitkäänsä, Morbid Wings of Sathanasia, minkä niin ikään Northern Heritage julkaisi 2. kesäkuuta 2005, myöhemmin kyseinen levy julkaistiin 500 LP-painokseen rajoitettuna eränä uudelleen vuonna 2006.
26. lokakuuta 2006 Northern Heritage julkaisi minialbumin nimeltään Evil Mysteries. Kyseistä levyä on saatavilla vain 10 tuuman vinyylilevyinä. Albumi sisälsi myös yhtyeen ensimmäisen suomeksi lauletun kappaleen, Azazelin tähti.
Yhtyeen kolmas kokopitkä, Grim Arts of Melancholy, julkaistiin 4. helmikuuta vuonna 2008, julkaisijana edelleen toimi Northern Heritage.
Slaughterer & Demonium eivät kuulu enää yhtyeeseen, joten Kommander Lord Sargofagian on sen ainoa jäsen vaihtelevia livesoittajia lukuun ottamatta.
Diskografia

| --- | --- |
 Studioalbumit The Beherial Midnight (2002)  Morbid Wings of Sathanas (2005)  Grim Arts of Melancholy (2008)  As the Darkness Enters (2012)  V: The Devil’s Fire (2016) Kokoelma-albumit Gloria Tibi Satana (2015) Split-albumit Primitive Finland (2003)  Baptism/Uncreation’s Dawn (2004) :  EP:t Wisdom & Hate (2004)  Black Ceremony (2004)  Evil Mysteries (2006)  Chalice of Death (2010) Demot Satanic Rituals (1998)  Sons of Ruin & Terror (2000)
Aiheesta muualla

Baptism Encyclopaedia Metallumissa (englanniksi)
Baptism Last.fm:ssä (englanniksi)
Augusta Holtz

Augusta Louise Holtz (3. elokuuta 1871 – 21. lokakuuta 1986) oli saksalaissyntyinen yhdysvaltalainen henkilö. Hän syntyi Posenin provinssissa nykyisen Puolan alueella, joka oli aikanaan osa Saksan keisarikuntaa. Hän muutti vanhempineen Yhdysvaltoihin vuonna 1873. Hänen isänsä omisti maatilan lähellä Troyta, Illinoisissa. Hän muutti myöhemmin St. Louis Countyyn, Missouriin. Holtz kuoli 115 vuoden ja 79 päivän iässä vuonna 1986.
Holtz oli aikanaan todistetusti maailman vanhin ihminen Emma Wilsonin kuoltua 13. lokakuuta 1983. Hänen jälkeensä titteli siirtyi Mary McKinneylle vähäksi aikaa. Holtz on edelleenkin vanhimmaksi koskaan elänyt saksalaissyntyinen henkilö.
Bernard Lewis

Bernard Lewis
Bernard Lewis (31. toukokuuta 1916 Lontoo – 19. toukokuuta 2018) oli Princetonin yliopiston Lähi-idäntutkimuksen Cleveland E. Dodge -professori, joka oli erikoistunut islamin historiaan ja islamilaisen- ja länsimaailman vuorovaikutukseen. Hänen tutkimustaan Osmanien valtakunnan historiasta pidetään alansa merkkiteoksina.  The Encyclopedia of Historians and Historical Writinging mukaan Lewisistä on muodostunut ”vaikutusvaltaisin sodanjälkeinen islamin ja Lähi-idän historioitsija”.
Lewis aloitti tutkijanuransa keskiajan Arabian ja erityisesti Syyrian historialla. Hänen ensimmäinen tieteellinen artikkelinsa käsitteli keskiajan islamilaisen maailman ammattikiltoja. Toisen maailmansodan ja Israelin valtion perustamisen jälkeen vuonna 1948 arabimaat eivät enää sallineet juutalaistaustaisten tutkijoiden suorittaa kenttätyötä alueellaan ja Lewis ryhtyi tutkimaan Osmanien valtakunnan historiaa.
Tieteellisen tutkimuksen lisäksi Lewis on kirjoittanut lukuisia suurelle yleisölle tarkoitettuja kirjoja: muun muassa The Arabs in History (1950) ja The Middle East (1995). Syyskuun 11. päivän iskujen jälkeen Lewis on julkaissut kaksi kirjaa islamilaisesta radikalismista What Went Wrong? ja The Crisis of Islam.
Baldwin-marsu

Aikuinen Baldwin-marsu uros.
Baldwin on täysin karvaton marsurotu. Se on tahattomasti kehittynyt mutaatio, jota ei ole kehitetty laboratoriokokeisiin, toisin kuin Skinny-marsu. Baldwinilla on syntyessään karvat, mutta ne putoavat vähitellen pois  ja 48 päivän ikäisenä se on yleensä pudottanut kaikki karvansa. Ensimmäiset baldwinit syntyivät amerikancrestedin jalostuksen seurauksena Kaliforniassa, Yhdysvalloissa, ja ensimmäinen baldwin-rotuinen marsu tuotiin Suomeen elokuussa vuonna 2006 ja samana vuonna syntyi ensimmäinen poikanen Suomessa.
Baldwinin näyttelystandardissa sanotaan, että sen ihon tulee olla puhdas, hyväkuntoinen ja terve. Kaikki värit, väriyhdistelmät ja kuviot ovat sallittuja. Väriä ei arvostella erikseen.
Aiheesta muualla

Marsumaailman nakuin Johannan Sheltiet.  12.5.2013. Viitattu 15.8.2018.
Australian avoin tennisturnaus 2007

Vuoden 2007 Australian avoin tennisturnaus pelattiin 15.–28. tammikuuta 2007 Melbournessa. Kaksinpelien mestareiksi pelasivat Sveitsin Roger Federer ja Yhdysvaltain Serena Williams.
Loppukierrokset > Naisten kaksinpeli

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 4. kierros | 4. kierros | 4. kierros | 4. kierros | 4. kierros |   |   | Puolivälierät | Puolivälierät | Puolivälierät | Puolivälierät | Puolivälierät |   |   | Välierät | Välierät | Välierät | Välierät | Välierät |   |   | Loppuottelu | Loppuottelu | Loppuottelu | Loppuottelu | Loppuottelu |

| 1 |   Marija Šarapova | 7 | 6 |   |   |  |  |  |  |  |  |  |  |  |  |  |  |  |  |  |  |  |  |  |  |
| 22 |   Vera Zvonarjova | 5 | 4 |   |   |   | 1 |   Marija Šarapova | 77 | 7 |   |   |  |  |  |  |  |  |  |  |  |  |  |  |  |
| 12 |   Anna Tšakvetadze | 6 | 6 |   |   |   | 12 |   Anna Tšakvetadze | 65 | 5 |   |   |  |  |  |  |  |  |  |  |  |  |  |  |  |
| 8 |   Patty Schnyder | 4 | 1 |   |   |   |   |   |   |   |   |   |   | 1 |   Marija Šarapova | 6 | 6 |   |   |  |  |  |  |  |  |
| 4 |   Kim Clijsters | 6 | 7 |   |   |   |   |   |   |   |   |   |   | 4 |   Kim Clijsters | 4 | 2 |   |   |  |  |  |  |  |  |
| 15 |   Daniela Hantuchová | 1 | 5 |   |   |   | 4 |   Kim Clijsters | 3 | 6 | 6 |   |  |  |  |  |  |  |   |  |  |  |  |  |  |
| 19 |   Li Na | 6 | 3 | 0 |   |   | 6 |   Martina Hingis | 6 | 4 | 3 |   |  |  |  |  |  |  |   |  |  |  |  |  |  |
| 6 |   Martina Hingis | 4 | 6 | 6 |   |   |   |   |   |   |   |   |   |   |   |   |   |   |   |   | 1 |   Marija Šarapova | 1 | 2 |   |
|  |   Serena Williams | 6 | 6 |   |   |   |   |   |   |   |   |   |   |   |   |   |   |   |   |   |  |   Serena Williams | 6 | 6 |  |
| 11 |   Jelena Janković | 3 | 2 |   |   |   |  |   Serena Williams | 3 | 6 | 8 |   |  |  |  |  |  |  |   |  |  |  |  |  |  |
| 16 |   Shahar Pe'er | 6 | 6 |   |   |   | 16 |   Shahar Pe'er | 6 | 2 | 6 |   |  |  |  |  |  |  |   |  |  |  |  |  |  |
| 3 |   Svetlana Kuznetsova | 4 | 2 |   |   |   |   |   |   |   |   |   |   |  |   Serena Williams | 77 | 6 |   |   |  |  |  |  |  |  |
| 7 |   Jelena Dementjeva | 3 | 3 |   |   |   |   |   |   |   |   |   |   | 10 |   Nicole Vaidišová | 65 | 4 |   |   |  |  |  |  |  |  |
| 10 |   Nicole Vaidišová | 6 | 6 |   |   |   | 10 |   Nicole Vaidišová | 6 | 6 |   |   |  |  |  |  |  |  |  |  |  |  |  |  |  |
|  |   Lucie Šafářová | 6 | 6 |   |   |   |  |   Lucie Šafářová | 1 | 4 |   |   |  |  |  |  |  |  |  |  |  |  |  |  |  |
| 2 |   Amélie Mauresmo | 4 | 3 |   |   |  |  |  |  |  |  |  |  |  |  |  |  |  |  |  |  |  |  |  |  |
Wikimedia Commonsissa on kuvia tai muita tiedostoja aiheesta .
Borodinon kenttien taistelu

Borodinon kenttien taistelu[lähde? ] oli toisessa maailmansodassa Saksan ja Neuvostoliiton joukkojen välinen taistelu Borodinon alueen hallinnasta. Se oli osa Moskovan taistelua. Taistelu alkoi 13. lokakuuta 1941 Saksan ilmavoimien pommitettua Borodinoa. Saksalaiset valtasivat alueen 16. lokakuuta. Borodinon museo kärsi pahoja vaurioita ja Spaso-Borodinsky luostari paloi maan tasalle. Neuvostoliiton 5. armeijaan kuulunut 82. kivääridivisioona valtasi Borodinon takaisin 18. tammikuuta 1942 Neuvostoliiton talvihyökkäyksessä. Borodinoon on pystytetty muistomerkki taistelusta.
Merkinnän syy: taistelu ja niihin osallistuneet joukot kuvaamatta. Puuttuu myös sidos Moskovan taisteluun.
Blackburn (Länsi-Lothian)

| Blackburn |
| --- | --- |

 Blackburn
 Koordinaatit: 55°53′N, 3°37′W 
Valtio:  Yhdistynyt kuningaskunta
Itsehallintoalue:  Skotlanti
Hallintoalue:  Länsi-Lothian
Väkiluku (2001):  4 761
Infobox OKVirheellinen NIMI-arvo: 
Blackburn (gaeliksi An Dubh-allt) on kaupunki Länsi-Lothianissa, Skotlannissa Bathgaten lähellä ja 8 kilometriä Livingstonista. Kaupunki sijaitsee noin 32 kilometrin päässä Edinburghistä vanhan M8-tien varrella Glasgow’n suuntaan.
Blackburn oli aluksi puuvillateollisuuden keskus, mutta 1800-luvun puolivälissä hiilikaivoksista tuli sen tärkein tulonlähde. 1960-luvun alussa väkiluku kasvoi, kun Glasgowista asutettiin liikaväestöä muualle. Nykyisin monet Blackburnilaiset käyvät muualla töissä.
Aiheesta muualla

Kuvia tai muita tiedostoja aiheesta Blackburn (Länsi-Lothian) Wikimedia Commonsissa
Barbara Robotham

Barbara Robotham (15. tammikuuta 1936 – 1. heinäkuuta 2013) oli brittiläinen ooppera- ja kuorolaulaja, äänialaltaan mezzosopraano.
Robotham opiskeli Elsie Thurstonin johdolla Royal Manchester College of Musicissa (sittemmin Royal Northern College of Music) ja voitti vuonna 1960 Liverpoolin kuninkaallisten filharmonikkojen kansainvälisen laulukilpailun. Robotham pääsi lauluprofessoriksi Lancasterin yliopistoon vuonna 1974. Vuodesta 1979 hän toimi henkilökunnassa Royal Northern College of Musicin, jossa työskenteli täysiaikaisesti vuoteen 1999. Tämän jälkeen hän jatkoi työskentelyä siellä osa-aikaisesti, ja vuonna 2006 hän sai palkinnon pitkästä palveluksestaan instituutiossa. Hänen johdollaan opiskelivat muiden muassa Amanda Roocroft, Jeffrey Lloyd-Roberts ja Jane Irwin. Robothamin levytyksiin kuuluvat Igor Stravinskyn Kantaatti Supraphonille ja William Waltonin Gloria EMI:lle.
Robotham oli vuodesta 1958 kuolemaansa naimisissa Eric Waiten kanssa ja sai tämän kanssa pojan.
Bad Taste (täsmennyssivu)

Bad Taste voi tarkoittaa
Bad Taste, Peter Jacksonin esikoisohjaus vuodelta 1987, josta on muodostunut kulttielokuva
Bad Taste, islantilainen levy-yhtiö
Bad Taste Records, ruotsalainen levy-yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bad taste”, voi hakea sivunnimihaulla, laajalla sivunnimihaulla tai tekstihaulla.
Aquaman and the Lost Kingdom

| Aquaman and the Lost Kingdom |
| --- | --- |

Ohjaaja:  James Wan
Käsikirjoittaja:  David Leslie Johnson-McGoldrick
Tarina:   James Wan  David Leslie Johnson-McGoldrick  Jason Momoa  Thomas Pa’a Sibbett 
Perustuu:  Mort Weisingerin ja Paul Norrisin sarjakuvahahmoon Vesimies
Tuottaja:   Peter Safran  James Wan 
Säveltäjä:  Rupert Gregson-Williams
Kuvaaja:  Don Burgess
Leikkaaja:  Kirk Morri
Pääosat:   Jason Momoa  Patrick Wilson  Amber Heard  Yahya Abdul-Mateen II  Nicole Kidman 
Valmistustiedot
Valmistusmaa:  Yhdysvallat
Tuotantoyhtiö:   DC Studios  The Safran Company  Atomic Monster Productions 
Levittäjä:  Warner Bros. Pictures
Ensi-ilta:   2023-12-2020. joulukuuta 2023 (Suomi)   2023-12-2222. joulukuuta 2023 (Yhdysvallat)  
Kesto:  124 minuuttia
Alkuperäiskieli:  englanti
Budjetti:  215 miljoonaa dollaria
Tuotto:  434 miljoonaa dollaria
Edeltäjä:  Aquaman
Aiheesta muualla
IMDb 
Elonet
AllMovie
Infobox OKNimi-testi OK: 
Aquaman and the Lost Kingdom on vuonna 2023 ensi-iltansa saanut James Wanin ohjaama sekä David Leslie Johnson-McGoldrickin käsikirjoittama yhdysvaltalainen supersankarielokuva, joka pohjautuu DC Comicsin Vesimies-sarjakuvahahmoon. Se on jatko-osa vuoden 2018 elokuvalle Aquaman sekä DC Extended Universen (DCEU) viidestoista ja viimeinen elokuva. Elokuvan pääosissa ovat Jason Momoa, Patrick Wilson, Amber Heard, Yahya Abdul-Mateen II ja Nicole Kidman.
Momoa esitteli oman ideansa Aquamanin jatko-osasta ensimmäisen elokuvan tuotannon aikana, mutta Wan ei halunnut edetä seuraavaan elokuvaan liian nopeasti. Hän suostui valvomaan jatko-osan kehitystyötä tammikuussa 2019, Johnson-McGoldrickin sitoutuessa palaaman käsikirjoittajaksi. Wanin paluu ohjaajaksi vahvistettiin elokuussa 2020, ja hän sanoi jatko-osan laajentavan ensimmäisen Aquaman esittelemää maailmaa. Elokuvan virallinen nimi paljastettiin kesäkuussa 2021, ja kuvaukset alkoivat Lontoossa myöhemmin saman kuukauden aikana.
Aquaman and the Lost Kingdom sai maailmanensi-iltansa Los Angelesissa 19. joulukuuta 2023. Elokuvateattereihin se saapui Suomessa 20. joulukuuta 2023 ja Yhdysvalloissa 22. joulukuuta 2023.
Näyttelijät

| 0 | 1 | 2 |
| --- | --- | --- |
|  Jason Momoa  | … |  Arthur Curry / Vesimies   |
|  Patrick Wilson  | … |  Orm   |
|  Amber Heard  | … |  Mera   |
|  Yahya Abdul-Mateen II  | … |  David Kane / Black Manta   |
|  Nicole Kidman  | … |  Atlanna   |
|  Randall Park  | … |  Stephen Shin   |
|  Dolph Lundgren  | … |  Nereus   |
|  Temuera Morrison  | … |  Thomas Curry   |
|  Martin Short  | … |  Kingfish (ääni)   |
|  Vincent Regan  | … |  Atlan   |
|  Jani Zhao  | … |  Stingray   |
|  Indya Moore  | … |  Karshon   |
|  Pilou Asbæk  | … |  Kordax   |
|  John Rhys-Davies  | … |  Brine-kuningas (ääni)   |
Arthur Jr.:ia, Arthurin ja Meran poikaa, näyttelevät elokuvassa vauvanäyttelijät Tyler Burger, Maddox Cruz-Porter, River Ao Moemoea Green, Nikau Keats Green, Bodhi McCabe, Elliot Oben-Pepra, Lucian Oben-Pepra, Arthur Rowe-Mayer ja Noah Rowe-Mayer.
Tuotanto > Esituotanto

Dolph Lundgren sanoi helmikuussa 2021 palaavansa Nereuksen rooliin ja että kuvausten odotetaan alkavan Lontoossa myöhemmin samana vuonna. Kuukautta myöhemmin kuvausten paljastettiin alkavan kesäkuussa, vaikka oli mahdollista, että koronaviruspandemia vaikuttaisi niiden aikatauluun. Huhtikuussa Warner Bros. ja DC ilmoittivat, ettei The Trench tule etenemään tuotantoon, koska studioilla ei ollut tilaa spin-offille julkaisuaikataulussaan ja pitivät Aquaman 2:ta toistaiseksi riittävänä laajennuksena elokuvasarjalle. Saman kuukauden aikana Pilou Asbæk osallistui keskusteluihin roolista elokuvassa. Momoa sanoi toukokuussa, että kuvaukset alkaisivat heinäkuussa, ja Wan paljasti kuukautta myöhemmin elokuvan viralliseksi nimeksi Aquaman and the Lost Kingdom, Temuera Morrisonin tullessa palaamaan Vesimiehen isän, Thomas Curryn, rooliin.
Tuotanto > Kuvaukset

Kuvaukset alkoivat Lontoossa 28. kesäkuuta 2021.
Julkaisu

Aquaman and the Lost Kingdom sai ensiesityksensä The Grove at Farmers Marketin fanitapahtumassa, Los Angelesissa, 19. joulukuuta 2023. Elokuvateattereihin se saapui 20. joulukuuta 2023 ja Yhdysvalloissa 22. joulukuuta 2023. Aiemmat suunnitellut ensi-iltapäivämäärät Yhdysvalloissa olivat 16. joulukuuta 2022, 17. maaliskuuta 2023, 20. joulukuuta 2023, ja 25. joulukuuta 2023. Elokuva sai avausviikonloppunaan yhteensä yli 107 miljoonan dollarin lipputulot.
Aiheesta muualla

Aquaman and the Lost Kingdom Internet Movie Databasessa (englanniksi)
Asia Carrera

| Asia Carrera |
| --- | --- |

Henkilötiedot
Koko nimi:  Jessica Andrea Steinhauser
Syntynyt: 6. elokuuta 1973 (ikä 51)
Pornonäyttelijä
Taiteilijanimet:  Asia Carera, Asia Carerra, Asian Carrera, Jessica Bennett
Aktiivisena:  1993–2003
Elokuvien määrä:  388
Seksuaalinen suuntaus:  Heteroseksuaali
Silmien väri:  Ruskea
Hiusten väri:  Brunette
Mitat:  80D-66-91 cm
Pituus:  174 cm
Paino:  50 kg
Aiheesta muualla
Kotisivut
IMDb
Asia Carrera (syntymänimeltään Jessica Andrea Steinhauser) (s. 6. elokuuta 1973, New York) on entinen pornonäyttelijä. Uransa aikana hän näytteli noin 380 pornoelokuvassa. Hän toimi myös Penthousen mallina.
Elämä

Hänen äitinsä on saksalainen ja isä japanilainen. Nuoruutensa hän vietti New Jerseyssä. Lapsena hän opiskeli pianonsoittoa ja ehti pitää kaksi esitystä Carnegie Hallissa, New Yorkissa. Carrera on sanonut olleensa vuosilinjansa toiseksi paras oppilas Stuyvesant High Schoolissa. 16-vuotiaana Asia karkasi kotoaan, koska hän ei pitänyt vanhempiensa painostuksesta akateemiselle uralle. Myöhemmin hän sai opiskelustipendin Rutgersin yliopistoon.
Carrera on Mensan jäsen, ja hänen itsensä mukaan hänen älykkyysosamääränsä on 155. Carrera kuuluu yhdessä Viccan kanssa niihin kuuluisiin pornonäyttelijöihin, jotka ovat Mensan jäseniä.
Ura pornoteollisuudessa

Asia siirtyi pornoteollisuuteen vuonna 1993 ja ilmoitti lopettavansa uransa 2003. Useimmissa filmeissä hän on esiintynyt nimillä Asia tai Jessica Bennett. Haastatteluissa hän on sanonut ottaneensa salanimensä sukunimen Carrera näyttelijä-malli Tia Carrerelta, tosin tahallisesti väärinkirjoittaen sen oikeudellisten ongelmien välttämiseksi.
Carrera on ollut myös mukana kirjoittamassa, tuottamassa ja ohjaamassa monia pornoelokuvia. Hän on myös toiminut usein maskeeraajana ja kampaajana avustaen muita näyttelijöitä samassa elokuvassa.
Carrera pitää yllä omia kotisivujaan, jossa hänellä on ollut keskustelupalsta vuodesta 1997 lähtien. Carrera pitää itseään tietynlaisena pornoteollisuuden nörttinä, sen lisäksi että hän on Mensan jäsen. Hän on sanonut tehneensä omat verkkosivunsa 1990-luvulla alusta alkaen itse ja myös muokanneensa sivuilla olevat kuvat.
Carrera on suorasanaisesti paheksunut laittomien päihteiden käyttöä nähtyään miten ne ovat vaikuttaneet hänen kollegojensa uraan ja elämään.
1990-luvun puolivälissä hän suurensi ensimmäisen kerran rintojen kokoaan B-kupista täyteen C-kuppiin. Myöhemmin hän on ainakin kerran suurentanut rintojaan nykyiseen kokoon, joka vastaa vähintään D-kuppia.
Yksityiselämä

Vuonna 1995 Carrera meni naimisiin aikuisviihdeohjaaja Bud Leen kanssa. Vuonna 2003 he erosivat pitkän erossaolon jälkeen. Joulukuussa 2003 hän nai Don Lemmonin ja sai ensimmäisen lapsensa vuonna 2005. Hänen ollessa kahdeksannella kuulla raskaana kuoli hänen aviomiehensä Don auto-onnettomuudessa kesäkuussa 2006.
Carrera on ateisti. Vuonna 2014 Carrera aiheutti kohun, kun hän uusi utahilaisen ajokorttinsa pitämällä päässään pastalävikköä ja vetosi kuuluvansa pastafarien uskontokuntaan, minkä seurauksena kuva hyväksyttiin ajokorttiin Utahin lakien mukaisesti uskonnollisista syistä. Maaliskuussa 2015 Carrera kuitenkin pidätettiin epäiltynä päihteidenalaisena ajamisesta ja 10–vuotiaan tyttärensä ollessa kyydissä, mutta hänet vapautettiin puutteellisen todistusaineiston vuoksi.
Palkinnot

1995: AVN Awards "Female Performer of the Year" (vuoden paras naisnäyttelijä)
AVN Hall of Fame
Aiheesta muualla

Virallinen sivu (englanniksi)
Filmografia (englanniksi)
Baker Lake

| Baker Lake (Qamani'tuaq) ᖃᒪᓂᑦᑐᐊᖅ |
| --- | --- |
 Baker Lake, 1995.
 Baker Lake
 Koordinaatit: 64°19′05″N, 096°01′03″W 
Valtio:  Kanada
Territorio:  Nunavut
Alue:  Kivalliq
Hallinto:  
 – Hallinnon tyyppi:  Kunta
 – Pormestari:  Joseph Aupaluktuq
Pinta-ala:  
 – Kokonaispinta-ala:  182,2 km²
Korkeus:  18 m
Väkiluku (2011):  1 872
 – Väestötiheys:  10,3 as./km²
 
 www.bakerlake.ca 
Infobox OKVirheellinen NIMI-arvo: 
Baker Lake  (inuktitutiksi Qamani’tuaq, ᖃᒪᓂᑦᑐᐊᖅ, suom. paikka jossa joki levenee) on noin 1 900 asukkaan kylä Kanadassa Kivalliqin alueella Nunavutin territoriossa. Se sijaitsee 320 kilometrin päässä Hudsoninlahden länsirannalta, Thelonjoen suulla Baker Lake -järven rannalla.
Baker Laken kylästä kotoisin ovat kansainvälisestikin tunnetut taiteilijat Simon Tookoome, Jessie Oonark ja Luke Anguhadluq.
Historia

Turkiskauppaa harjoittanut Hudson's Bay Company perusti Baker Laken kylään kauppa-aseman vuonna 1916. Kylään perustettiin anglikaanisen kirkon lähetysasema vuonna 1927. Kanadan ratsupoliisin paikallinen tukikohta perustettiin 1930, mutta kaupungissa oli ollut ratsupoliisin edustaja jo vuodesta 1915 lähtien. Vuonna 1957 kylään rakennettiin pieni sairaala, ja alueellinen koulu avattiin 1958.
Liikenne

Alueella ei ole maanteitä eikä rautatietä. Baker Laken lentoasemalta on lentoyhteyksiä Rankin Inletiin ja muualle Kanadaan.
Aiheesta muualla

Kuvia tai muita tiedostoja aiheesta Baker Lake Wikimedia Commonsissa
Baker Lake official website (Arkistoitu – Internet Archive)
Baker Lake art at Spirit Wrestler Gallery
Historical photos of Baker Lake (Arkistoitu – Internet Archive)
Asumus Fuchun-vuorilla

Hangzhoussa säilytettävä Jäljellä oleva vuori
Asumus Fuchun-vuorilla (富春山居圖) on yksi harvoista säilyneistä kiinalaisen taidemaalarin Huang Gongwangin tekemistä maalauksista. Teos on maalattu vuosina 1348–1350. Teos hajosi vuonna 1650 tulipalossa kahteen osaan. Nykyään toista osaa säilytetään Hangzhoussa sijaitsevassa Zhejiangin museossa. Toista osaa pidetään Taipeissa sijaitsevassa Kansallisessa palatsimuseossa. Yhdistettynä maalaus olisi 691,3 cm pitkä.
Teosta pidetään yhtenä merkittävimmistä säilyneistä Huang Gongwangin mestariteoksista. Hän aloitti maalaamisen vasta 50-vuotiaana. Vuonna 1347 hän muutti Hangzhousta lounaaseen sijaitseville Fuchun-vuorille Qiantang joen pohjoisrannalle, jossa hän vietti viimeiset elinvuotensa. Hän teki useita luonnonmaisemia esittäneitä maalauksia.